पटिया सिर पर मारा, बेहोश करके लूटा; फिर उसी की स्कूटर से भागा, आगे एक्सिडेंट हो गया
Tamil Nadu 53-year-old woman professor robbed and assaulted  तमिलनाडु में 53 साल की एक महिला प्रोफेसर से लूट का मामला सामने आया है। यहां पर एक बदमाश ने सड़क पर टहल रही महिला को लकड़ी से पटिए से मारा, जिससे वह जमीन पर गिर गई।
तमिलनाडु में 53 साल की एक महिला प्रोफेसर पर लूट करने के लिए जानलेवा हमला किया गया। यहां पर एक बदमाश ने सड़क पर टहल रही महिला को लकड़ी के पटिए से मारा, जिससे वह जमीन पर गिर गई और बेहोश हो गई। घटना रविवार की त्रिची की है, इसका वीडियो अब सामने आया है।
वीडियो में दिख रहा है कि एक शख्स महिला को घसीटते हुए ले जा रहा है। फिर थोड़ी ही दूर जाकर उसे छोड़ दिया। इसके बाद आरोपी ने महिला का मोबाइल, पैसे और स्कूटर की चाबी छीन ली और उस गाड़ी से फरार हो गया। आगे जाकर उसका एक्सीडेंट हो गया।
महिला को होश आया तो पुलिस में शिकायत की
पुलिस ने कहा कि महिला का नाम सीतालक्ष्मी है। वह अन्ना यूनिवर्सिटी में प्रोफेसर है। घटना के बाद महिला बेहोश हो गई थी। जैसे ही उसे होश आया तो उसने पुलिस को इसकी जानकारी दी।इसके तुरंत बाद मौके पर पहुंची पुलिस ने महिला से पूछताछ की। वहां मौजूद लोगों ने इस घटना का वीडियो बना लिया था, जिससे आरोपी को पकड़ने में मदद मिली। हालांकि महिला अब ठीक है। वहीं पुलिस ने आरोपी के खिलाफ मामला दर्ज कर लिया है।
चोरी करने के बाद भागा, एक्सीडेंट हो गया ​​​​​​
पुलिस ने कहा कि आरोपी कि पहचान सेंथिल कुमार नाम के व्यक्ति के रूप में हुई है। जब उसे पकड़ने के लिए गए तो पता चला कि वह जब महिला की गाड़ी चोरी करके भाग रहा था तो उसका एक्सीडेंट हो गया था। इस वजह से पेर में चोट आई है। जैसे ही वह ठीक होगा उसे गिरफ्तार कर लिया जाएगा।
ये खबरें भी पढ़ सकते हैं...
महिला से चेन स्नेचिंग, गाजियाबाद में घर के बाहर बैठी थी; तभी पीछे से दो बदमाश आए और चेन खींचकर फरार हो गए
गाजियाबाद में महिला से चेन स्नेचिंग का वीडियो सामने आया था। इसमें दिख रहा है कि घर के बाहर एक महिला तख्त पर बैठी है। तभी ब्लैक कलर की बाइक पर दो बदमाश आए। एक बाइक बैठा रहता है और बाइक स्टॉर्ट रखता है। तभी पीछे बैठा बदमाश बाइक से उतरकर महिला के पास जाता है। झपट्‌टे से चेन खींचने लगता है। पूरी खबर यहां पढ़ें...
कोटा में महिला की चेन तोड़ने का लाइव, सड़क पर गिरी बुजुर्ग, 15 मिनट के अंदर 2 घटनाएं
बाइक सवार बदमाश ने सब्जी खरीद रही बुजुर्ग के गले से चेन लूट ली थी। इसके ठीक 15 मिनट बाद दूसरी बुजुर्ग महिला के पास पहुंचा। उसने यहां भी चेन तोड़ने का प्रयास किया, पर असफल रहा। इस प्रयास में महिला के साथ बदमाश भी सड़क पर गिर पड़ा। मौका देखकर बदमाश बाइक वहीं छोड़ फरार हो गया। मामला कोटा का है। पूरी खबर यहां पढ़ें...